Kanggo Kangmas Bambang Muga-muga sliramu tansah kinayungan bagas waras saka Gusti kang tansah andum rasa Asih. Kangmas…. Nembe sepisan ketemu sliramu. Nanging rinasa kaya wus kulina ing saben dinaku. Sak wuse wingi pepanggihan klawan sliramu, ora bisa tak sela’i yen esemu tansah manjing ing manah. Kaya pratanda tekane sawijining rasa kang ora bisa tak critakke marang wong liya. Jroning batin banget pengin ketemu sliramu. Dipendem-pendem ngrusak raga. Arep crita bingung karo sapa. Namung layang iki tak tulis kanggo sliramu. Kangmas.. Namung siji kang tansah tak tunggu. Muga-a kowe tanggap ing sasmita, lan ngerti apa kang tak rasakke ing dada. Muga rasa iki bisa binales asih, kang mijil saka tulusing manahmu.